open-index/open-wikipedia-markdown huggingface dataset:
Aleksandr Gutsan

**Aleksandr Vladimirovitš Gutsan** (Александр Владимирович Гуцан; sündis 6. juulil 1960 Leningradi oblastis Gattšina rajoonis) on Venemaa riigitegelane ja jurist, alates 24. septembrist 2025 Venemaa Föderatsiooni peaprokurör. 

2018–2025 oli ta Venemaa Föderatsiooni presidendi täievoliline esindaja Loode föderaalringkonnas.

## Elulugu
Aastatel 1976–1978 töötas ta Leningradi elektrotehnikatehases lukksepana. 

1979–1981 oli ajateenistuses Nõukogude armees ning 1981–1987 Leningradi ülikooli tudeng, kus lõpetas õigusteaduskonna. 

Aastatel 1987–1989 töötas ta Leningradi prokuratuuri kohtute kriminaalasjade läbivaatamise järelevalve osakonna prokurörina, 1989–1992 Leningradi prokuröri abina riigi julgeolekuasutuste järelevalves. 1992–1995 oli Peterburi prokuratuuri föderaalsete julgeolekuseaduste täitmise järelevalve osakonna vanemprokurör. 1995–2000 Peterburi prokuratuuri föderaalsete julgeolekuseaduste täitmise järelevalve osakonna juhataja. 2000–2005 Venemaa Föderatsiooni peaprokuröri asetäitja assistent. 2005–2007 Vene Föderatsiooni peakohtutäituri asetäitja. 2007–2018 Venemaa Föderatsiooni peaprokuröri asetäitja. Alates 7. novembrist 2018 kuni 24. septembrini 2025 Venemaa Föderatsiooni presidendi täievoliline esindaja Loode föderaalringkonnas.

19. novembrist 2018 Venemaa Föderatsiooni Julgeolekunõukogu liige. 

## Sanktsioonid
18. aprillil 2022 kehtestas USA tema suhtes viisa- ja majandussanktsioonid.

## Viited
Juhan Viise

**Juhan Viise** (sündinud 1965) on eesti ettevõtja, AS Aru Grupp juhataja.

Ta lõpetas 1983. aastal Kadrina Keskkooli ning õppis Eesti Põllumajanduse Akadeemias metsamajanduse erialal.

1993. aastal asutas ta koos Andres Lindamiga ettevõtte Aru Grupp, mis alustas saetööstusena ja põllumajandustootmisega ning on kasvanud suureks puidutööstusettevõtteks. Põllumajandustootmine viidi hiljem üle ettevõttesse Aru Põllumajanduse OÜ, mida juhib Lindam, ning Viise jätkas puidutööstuse juhtimisega.

Ta on aidanud Kadrina Keskkoolis välja arendada reaal-tehnilist õppesuunda ning ellu kutsuda arvutijoonestamise võistlust CADrina. Kadrina hariduskogu eestvedaja.

## Tunnustus
* 2010 – Kadrina aasta tegija
* 2017 – Lääne-Virumaa kuldne vapimärk
* 2020 – Valgetähe IV klassi teenetemärk

## Viited

## Välislingid
* Rein Sikk. "Juhan Viise – Kadrina kandi innustaja ja ergutaja pälvis Valgetähe IV klassi teenetemärgi" Maaleht, 28. jaanuar 2020
* "Juht, kelle piirkondlikku panust märkavad paljud" Tööstusuudised, 21. november 2019
Aleksandr Kurenkov

**Aleksandr Vjatšeslavovitš Kurenkov** (vene keeles *Александр Вячеславович Куренков*; sündinud 2. juunil 1972 Moskva oblastis) on Venemaa riigitegelane. Tsiviilkaitse, hädaolukordade ja katastroofiabi minister alates 25. maist 2022, kindralpolkovnik (2025). Venemaa Föderatsiooni Julgeolekunõukogu liige alates 30. maist 2022.

## Elulugu
1998. aastal lõpetas ta Moskva Riikliku Kehakultuuri Akadeemia, 2004. aastal Moskva Psühholoogia- ja Sotsiaalinstituudi, 2021. aastal Venemaa Föderatsiooni Relvajõudude Kindralstaabi Sõjaväeakadeemia kõrgemad kursused.

Aastatel 1995–1999 oli ta kehalise kasvatuse õpetaja Moskvas. 1999–2002 oli ta tööl FSB-s ja 2002–2021 Föderaalses Valveteenistuses. BBC andmetel töötas ta alates 2015. aastast Vladimir Putini adjutandina ja hiljem vanemadjutandina. 25. mail 2022 määrati ta Venemaa Föderatsiooni tsiviilkaitse, eriolukordade ja loodusõnnetuste tagajärgede likvideerimise ministriks. Alates 30. maist 2022 on ta Venemaa Föderatsiooni Julgeolekunõukogu liige.

## Sanktsioonid
16. detsembril 2022 kanti ta Euroopa Liidu sanktsioonide nimekirja Ukraina territoriaalset terviklikkust, suveräänsust ja iseseisvust kahjustava tegevuse ja poliitika toetamise, elluviimise eest.

24. veebruaril 2023, Venemaa Ukrainasse sissetungi alguse aastapäeval, kanti ta USA sanktsioonide nimekirja.

## Viited
Filip Zadina

**Filip Zadina** (sündinud 27. novembril 1999 Pardubices) on Tšehhi jäähokimängija, kes mängib NHL-i klubis Detroit Red Wings ründajana paremäärel.

Ta alustas klubikarjääri kodulinnaklubis HC Pardubice. Tšehhi kõrgliigas tegi ta debüüdi hooajal 2015/16. Hooajal 2017/18 mängis ta Põhja-Ameerika noorteliiga Quebec Major Junior Hockey League'i klubis Halifax Mooseheads ning tegi väga eduka hooaja, kui oli liigas resultatiivseim uustulnukas (44+38) ja ta pälvis liiga kõige lootusandvamale mängijale antava Michael Bossy Trophy.

2018. aastal valis Detroit Red Wings ta NHL-i ''draft''is kuuenda valikuna. Mõni aeg hiljem sõlmis ta Red Wingsiga kolmeaastase lepingu. Suurem osa hooajast 2018/19 mängis ta American Hockey League'is (AHL) Red Wingsi tütarklubis Grand Rapids Griffins. NHL-is debüteeris Zadina 24. veebruaril 2019 mängus San Jose Sharksi vastu. Esimese värava lõi ta liigas oma neljandas mängus 5. märtsil Colorado Avalanche'i vastu. Hooajal 2019/20 sai Zadina NHL-is 28 mänguga kirja kaheksa väravat ja seitse väravasöötu. Hooaja 2020/21 esimeses pooles mängis ta laenul Tšehhi kõrgliigaklubis Třineci Oceláři. Hooajal 2020/21 sai Zadina NHL-is kirja kuus väravat ja 13 väravasöötu ning hooajal 2021/22 kümme väravat ja 14 väravasöötu.

2018. aasta juunioride maailmameistrivõistlustel lõi Zadina seitse väravat ja ta valiti turniiri sümboolsesse koosseisu. Tšehhi jäähokikoondise koosseisus osales Zadina 2021. aasta maailmameistrivõistlustel.

## Viited

## Välislingid
* Filip Zadina NHL.com lehel
* Filip Zadina hockeydb.com lehel
Matthew Boldy

**Matthew Boldy** (sündinud 5. aprillil 2001 Millisis Massachusettsi osariigis) on USA jäähokimängija, kes mängib NHL-i klubis Minnesota Wild ründajana paremäärel.

Aastatel 2017–2019 kuulus ta *U.S. National Development Team*i. Aastatel 2019–2021 mängis ta Boston College'i jäähokimeeskonnas.

2019. aastal valis Minnesota Wild ta NHL-i ''draft''is 12. valikuna. 2021. aasta märtsis sõlmis ta Wildiga kolmeaastase lepingu. Seejärel mängis ta kuni hooaja lõpuni American Hockey League'is (AHL) Minnesota Wildi tütarklubis Iowa Wild, kus ta lõi 14 mänguga kuus väravat ja andis 12 väravasöötu.

NHL-is tegi Boldy debüüdi 6. jaanuaril 2022 mängus Boston Bruinsi vastu ning lõi 3:2 Minnesota Wildiga lõppenud mängus Wildi võiduvärava. 14. veebruaril 2022 tegi ta mängus Detroit Red Wingsi vastu oma esimese kübaratriki NHL-is. Debüüthooajal lõi Boldy NHL-is 15 väravat ja andis 24 väravasöötu. 2023. aasta jaanuaris pikendas ta Wildiga lepingut seitsme aasta võrra.

2019. aastal võitis Boldy USA kuni 18-aastaste koondisega omavanuste maailmameistrivõistlustel pronksmedali. 2021. aastal tuli ta USA kuni 20-aastaste koondisega juunioride maailmameistriks. USA jäähokikoondise koosseisus osales ta 2022. aasta maailmameistrivõistlustel.

## Viited

## Välislingid
* Matthew Boldy NHL.com lehel
* Matthew Boldy hockeydb.com lehel
Oskar Sundqvist

**Nils Oskar Sundqvist** (sündinud 23. märtsl 1994 Bodenis) on Rootsi jäähokimängija, kes mängib keskründajana NHL-i klubis Minnesota Wild.

Ta alustas klubikarjääri Rootsi klubis Skellefteå AIK. Ta debüteeris Rootsi kõrgliigas hooajal 2012/13.

2012. aastal valis Pittsburgh Penguins ta NHL-i ''draft''is 81. valikuna. Penguinsiga sõlmis ta lepingu 2014. aasta mais, kuid hooajaks 2014/15 jäi ta veel Skellefteåsse. Hooaja lõpus debüteeris ta American Hockey League'is (AHL) Pittsburgh Penguinsi tütarklubis Wilkes–Barre/Scranton Penguins. NHL-is debüteeris Sundqvist 5. veebruaril 2016 mängus Tampa Bay Lightningi vastu. Esimese värava lõi ta liigas sama aasta 2. aprillil mängus New York Islandersi vastu, kuid see jäi ta ka tema ainsaks väravaks Pittsburgh Penguinsi meeskonnas. Sundqvist osales hooajal 2015/16 lisaks kahes Stanley karikavõistluste väljalangemismängus; Stanley karika finaalis võitis Penguins San Jose Sharksi, kuid Sundqvist ei olnud piisavalt paljudes mängudes osalenud, et tema nimi oleks Stanley karikale graveeritud. Hooajal 2016/17 lõi Sundqvist Wilkes–Barre/Scranton Penguinsis mängides AHL-is 20 väravat ja andis 26 väravasöötu, kuid NHL-is ei saanud ta samal hooajal kümne mänguga kirja ühtegi resultatiivsuspunkti.

2017. aasta juunis kaubeldi Sundqvist Penguinsist St. Louis Bluesi. Hooajal 2017/18 sai ta 42 mänguga kirja vaid ühe värava ja neli väravasöötu, kuid suurem roll oli tal mängudes ajal, kui meeskond pidi mängima vähemuses. 2018. aasta juulis sõlmis Sundqvist Bluesiga uue üheaastase lepingu. 2018/19. põhihooaeg on olnud tema NHL-i karjääri seni kõige resultatiivsem (14+17). Lisaks tuli ta Bluesiga sel hooajal Stanley karika võitjaks. Väljalangemismängudes, kus ta mängis neljandas ründeliinis koos Ivan Barbašovi ja Alexander Steeniga, lõi Sunqvist neli väravat ja andis viis väravasöötu. 2019. aasta juulis pikendas ta Bluesiga lepingut nelja aasta võrra.. 

2022. aasta märtsis kaubeldi Sundqvist Bluesist Detroit Red Wingsi. 2023. aasta märtsis kaubeldi ta sealt Minnesota Wildi.

2014. aastal võitis Sundqvist Rootsi kuni 20-aastaste koondisega juunioride maailmameistrivõistlustel hõbemedali.

## Viited

## Välislingid
* Oskar Sundqvist NHL.com lehel
* Oskar Sundqvist hockeydb.com lehel
Ilja Varlamov

**Ilja Varlamov** (vene keeles Илья Александрович Варламов; sündinud 7. jaanuaril 1984 Moskvas) on Venemaa ajakirjanik ja juutuuber.

## Välislingid
* Ilja Varlamovi koduleht
* Varlamov News uudistekanal Telegramis
Anatoli Ivantsov

**Anatoli Ivantsov** (vene keeles *Анатолий Иванович Иванцов*; 18. veebruaril 1922 – 9. oktoober 2011) oli Nõukogude Liidu diplomaat.

## Karjäär
Ivantsov töötas 1944. aastast Nõukogude Liidu välisministeeriumis. Esimesed aastad töötas ta välisministeeriumi keskaparaadis ja välismissioonidel diplomaatilise kullerina.

21. augustil 1969 anti talle saadiku auaste ja saadeti Nõukogude Liidu saadikuks Uus-Meremaal. Volikirja andis üle 17. oktoobril 1969. 1973. aastal muudeti Nõukogude saatkond Uus-Meremaal suursaatkonnaks ja Ivantsovist sai 12. juunil suursaadik. Tema lähetus Uus-Meremaale lõppes 30. juulil 1974. 

1979. aasta 30. septembril määrati ta Nõukogude Liidu suursaadikuks Ghanas. Volikirja esitas ta 27. detsembril 1979. Tema ametiaeg lõppes 14. märtsil 1984.

## Viited
CADrina

**[[Juhan Viise|CADrina]]** on 2010. aastal alguse saanud Kadrinas toimuv CAD-joonestamisele pühendatud ITi ja NUTIfestival.

IT- ja nutifestival kasvas välja 2005. aastal Kadrina Keskkooli ja ettevõtte Aru Grupp ühisest õppeainest "Ärijuhtimise ja tehnoloogia alused", mis arenes kooli reaal-tehniliseks õppesuunaks ning mille raames hakati korraldama arvutijoonestamisvõistlust. Võistluse idee autor on Aru Grupi juhataja Juhan Viise.

Võistluse patroonina on eri aastatel üles astunud Marko Pomerants, Tõnis Lukas, Ene Ergma, Mart Noorma ja Alar Karis.

Sarja eestvedajateks on olnud idee autor Juhan Viise, Kadrina Keskkooli pikkaegne direktor Arvo Pani ja ka Raimo Maasik.

Tehnoloogiaharidusele keskenduva sarja kõrval on ellu kutsutud ka korvpalliturniir CADcup ja robootikavõistlus CADrobotics.

## Vaata ka
* Raalprojekteerimine

## Viited

## Välislingid
* Koduleht
* "VAHVA VIDEO | CADRINA 2022 ehk vaata, kuidas üks maakool korraldab üle Eesti kõneainet andvat konkurssi, sisuks võistu arvutijoonestamine" Delfi TV, 19. aprill 2022
Astei

**Astei** (ukraina keeles *Астей*, ungari keeles *Asztély*) on küla Ukrainas Taga-Karpaadi oblastis Berehove rajoonis Velika Bõihani vallas. Astei asub Ungari piirist vähem kui kahe kilomeetri kaugusel, Berehovest ligi 5 km kagus.

Küla on esmamainitud 1376. aastal. 1566. aastal rüüstasid Asteid krimmitatarlased.

Aastatel 1946–1991 oli küla nimi **Lužanka**.

Ukraina 2001. aasta rahvaloenduse andmetel pidas 87,3% Astei elanikest emakeeleks ungari keelt.

## Viited
Divion

**Divion** on vald Põhja-Prantsusmaal Pas-de-Calais' departemangus.

Endine söekaevanduslinn asub u. 8 km Béthune'ist edelas ja 55 km Lille'ist edelas, teede D341 ja N41 ristumiskoha ümbruses, millest nüüd möödub D301. 1960. aastate keskpaigast asendab söekaevandamist põllumajandus ja kergetööstus.

## Vaatamisväärsused

* St. Martini kirik, pärast Esimest maailmasõda koos enamusega linnast uuesti üles ehitatud.
* Sõjakalmistu.
* 15. sajandi liivakivirist.
* Vana linnuse jäänused.

## Vaata ka

* Pas-de-Calais' departemangu haldusüksuste loend

## Viited
Matilda efekt

**Matilda efekt** on soopõhine eelarvamus, mille tulemusena omistatakse naisteadlaste saavutused nende meessoost kolleegidele. Nähtust kirjeldas esimene sufražett Matilda Joslyn Gage oma 1870. aasta traktaadis "Naisleiutaja" (*Woman as Inventor*) ja 1883. aastal esseega väljaandes *North American Review.* Mõiste **Matilda efekt** võttis kasutusele teadusloolane Margaret W. Rossiter 1993. aastal.

Rossiter tõi mitmeid näiteid: 12. sajandil kirjutas naisarst Trotula mitu raamatut, mille autoriteks nimetati pärast tema surma mehed, 19.–20. sajandil tabas Matilda efekt näiteks Nettie Stevensit, Lise Meitnerit, Marietta Blaud, Rosalind Franklinit ja Jocelyn Bell Burnelli.

Matilda efekti on seostatud Matteuse efekti või põhimõttega, mille puhul tuntud teadlane pälvib sageli rohkem tunnustust kui vähemtuntud teadlane, ehkki mõlemad olid uuringul võrdsed kaasautorid või jõudsid sõltumatult sarnase tulemuseni.

## Vaata ka

* Alice Ball
* Cecilia Payne-Gaposchkin
* Chien-Shiung Wu
* Eunice Newton Foote
* Rosalind Franklin
* teadusajalugu
* teaduseetika

## Viited
Rahvusvahelise Kriminaalkohtu vahistamismäärused Vladimir Putini ja Marija Lvova-Belova kohta

17. märtsil 2023 väljastas Rahvusvaheline Kriminaalkohus (RKK) vahistamismäärused Venemaa presidendi Vladimir Putini ja Venemaa laste õiguste voliniku Maria Lvova-Belova kohta, süüdistades neid vastutuses laste ebaseadusliku deporteerimise ja ümberasustamise eest Venemaa sissetungi ajal Ukrainasse. Putini vastu esitatud vahistamismäärus on esimene ÜRO Julgeolekunõukogu alalise liikme vastu esitatud vahistamismäärus.

Reutersi andmetel võidakse pärast vahistamismääruse väljaandmist Putin ja Lvova-Belova arreteerida ja üle anda Rahvusvahelisele Kriminaalkohtule ükskõik millises neist 123 riigist, kes on Rooma statuudi ratifitseerinud.

## Viited
Sjurte

**Sjurte** (ukraina keeles *Сюрте*, ungari keeles *Szürte*, slovaki keeles *Surty*) on küla Ukrainas Taga-Karpaadi oblastis Užhorodi rajoonis, Sjurte valla halduskeskus. Sjurte asub Slovakkia piirist ligikaudu viie ja poole kilomeetri kaugusel ning Užhorodist umbes 13 km lõunaedelas.

Küla on esmamainitud 1281. aastal.

Aastatel 1946–1995 oli küla nimi *Strumkivka*.

Ukraina 2001. aasta rahvaloenduse andmetel pidas 78,77% Sjurte elanikest emakeeleks ungari keelt.

## Viited
2012. aasta kergejõustiku sisemaailmameistrivõistlused

**[[2012]]. aasta [[kergejõustiku sisemaailmameistrivõistlused]]** olid **14**. sisemaailmameistrivõistlused kergejõustikus, mis toimusid 9.–11. märtsil Türgis İstanbulis Ataköy Athletics Arenal.

See oli esimene kord, kui kergejõustiku sisemaailmameistrivõistlused toimusid Serbias.

Võistlustel osales 629 sportlast 171 riigist.

Eestit esindasid Anna Iljuštšenko kõrgushüppes ja Mikk Pahapill seitsmevõistluses.

## Medalitabel
Hardwired...To Self-Destruct

**Hardwired... to Self-Destruct** on Ameerika heviansambli Metallica kümnes stuudioalbum, mis ilmus 18. novembril 2016 duubelalbumina nende enda plaadifirma Blackened Recordings alt.

## Lood
**CD 1**
# *Hardwired* – 3:09
# *Atlas, Rise!* – 6:31
# *Now That We’re Dead* – 6:59
# *[[Moth into Flame]]* – 5:50
# *Dream No More* – 6:29
# *Halo on Fire* – 8:15

**CD 2**
# *Confusion* – 6:41
# *ManUNkind* – 6:55
# *Here Comes Revenge* – 7:17
# *Am I Savage?* – 6:29
# *Murder One* – 5:45
# *[[Spit Out the Bone]]* – 7:09
72 Seasons

**"72 Seasons"** on Ameerika hevibändi Metallica üheteistkümnes stuudioalbum, mille avaldas ansamblile kuuluv plaadifirma Blackened Recordings 14. aprillil 2023.

## Lood
# "72 Seasons" – 7:39
# "Shadows Follow" – 6:12
# "Screaming Suicide" – 5:30
# "Sleepwalk My Life Away" – 6:56
# "You Must Burn!" – 7:03
# "Lux Æterna" – 3:22
# "Crown of Barbed Wire" – 5:49
# "Chasing Light" – 6:45
# "If Darkness Had a Son" – 6:36
# "Too Far Gone?" – 4:34
# "Room of Mirrors" – 5:34
# "Inamorata" – 11:10
Liikluskoonus

**Liikluskoonus** ehk **tähiskoonus** on liikluskorraldusvahend, mida kasutatakse teedel ja tänavatel liikluse suunamiseks, ohu näitamiseks või tööde ja remonditööde ala märgistamiseks. 

Liikluskoonused on tavaliselt valmistatud elastsest ja vastupidavast materjalist, näiteks PVC-st, ning neil on erksavärviline ja hästi nähtav pind, tavaliselt oranž või kollane. Need on tavaliselt koonusekujulised, laia alusega, et hoida neid püstises asendis ka tuulistel päevadel või kui neid puudutab sõiduk. Liikluskoonused võivad samuti olla varustatud helkurribadega, et parandada nähtavust öösel. Liikluskoonused on oluline ohutusvahend nii juhtidele kui ka jalakäijatele ning neid kasutavad laialdaselt teedeehitajad, teetööde tegijad ja liiklusohutuse spetsialistid.

Euroopa Liidus reguleerib liikluskoonuste nõudeid Euroopa standard EN 13422 "Road vertical signs - Cones". See standard määratleb liikluskoonuste minimaalsed mõõtmed, värvid, valgusnähtavuse nõuded ja muud omadused, mis tagavad liikluskoonuste ohutu ja efektiivse kasutamise teedel ja tänavatel.

Eestis on liiklusohutuse valdkonda reguleerivaks seaduseks liiklusseadus, mis sätestab nõuded liiklusohutusele ja liiklusmärkidele ning nende kasutamisele määrusega "Liiklusmärkide ja teemärgiste tähendused ja nõuded fooridele". Lisaks on tähiskoonuste kasutamine reguleeritud määrusega "Nõuded ajutisele liikluskorraldusele".

Peamised nõuded liikluskoonustele:

# Liikluskoonus peab vastama standardile EN 13422 ning olema valmistatud vastupidavast ja elastsest materjalist, näiteks PVC-st.
# Liikluskoonus peab olema erksavärviline ja hästi nähtav, tavaliselt oranž või kollane.
# Liikluskoonus peab olema varustatud helkurribadega, et parandada nähtavust öösel või halbades ilmastikuoludes.
# Liikluskoonus peab olema piisava raskusega, et püsida kindlalt paigal ka tugeva tuule või mööduvate sõidukite korral.
# Liikluskoonuse tipu kõrgus ei tohi ületada 1,2 meetrit.
# Liikluskoonus peab olema varustatud helkuriga või ohutuslambiga, kui seda kasutatakse pimedas või hämaras.

## Viited
Hugo Pallon

**Hugo Pallon** (16. juuni 1942 – 29. jaanuar 2023) oli Tartu ettevõtja, Tartu Kalakombinaadi pikaaegne juht ja üks ülesehitajaid.

## Elulugu
Hugo Pallon sündis kooliõpetaja ja inseneri peres Võrumaal Alakülas. Isa Maksim oli keemiainsener, kes suri varsti pärast poja sündi sõjakeerises. Ema Maimu oli pikaaegne ajalooõpetaja ja koolijuht Varstu Keskkoolis.

Ta lõpetas 1956. aastal Varstu valla Miku põhikooli ja 1963. aastal Varstu Keskkooli. Pärast aastast tööd Varstu sovhoosis asus õppima Eesti Põllumajanduse Akadeemia mehhaniseerimise teaduskonda, mille lõpetas 1969. aastal. Vahepeal käis kohustuslikus armeeteenistuses Kaliningradi oblastis. 

Pärast ülikooli lõpetamist suunati ta tööle insenerina kolhoosi Haaslavas. Nelja-aastase töö järel asus töötama ja üles ehitama Tartu kalatööstust (Tartu Kalakombinaat, hiljem Peipsi Kalur Tartu filiaal) peaenergeetikuna, 1979. aastast peainsenerina ja siis direktorina, töötades seal Nõukogude aja lõpuni 1991. aastal. 200 töötajaga Tartu kalatööstus erastati ja Hugo Pallon jätkas tööd ettevõtte juhi ja suurosanikuna. Kuna ettevõtte turg oli peamiselt Venemaal, siis 1997. aasta vene rubla devalveerimine (Vene kriis) mõjutas ettevõtet niipalju, et see pankrotistus.

1997. aastal asus juhtima oma uut ettevõtmist – ettevõtet Valestori turg, mis rajas Tartu avaturu turuhalli ning haldas seda, kuid põhitegevusena importib Eestisse ehitusmaterjale. Pallon juhtis ettevõtet kuni pensionile jäämiseni, andes juhtimise üle partner Valeri Meltserile.

## Isiklikku

Ülikooli kõrvalt töötas vabatahtliku tuletõrjujana, kellena aitas kustutada ka Tartu Riikliku Ülikooli peahoone põlengut 1965. aastal.

Nooruses treenis ja võistles suusahüpetes Võrumaa nõlvadel. Teda huvitasid ka mootorrattad, tehnika, tuletõrjesport ja reisimine.

On kahe lapse, ettevõtja Alar Palloni ja Indrek Palloni isa.

Hugo pallon on maetud Tartu Pauluse kalmistule.
Oleksandr Hõžnjak

**Oleksandr Hõžnjak** (ukrainapäraselt *Олександр Олександрович Хижняк*; sündinud 3. augustil 1995 Poltavas) on Ukraina poksija.

## Harrastajana
Ta oli kokku vähemalt kolmekordne Ukraina meister keskkaalus (kuni 75kg) aastatel 2016 ja 2018–2019

Ta sai keskkaalus (kuni 75 kg) 2021. aasta Tōkyō olümpiamängude poksivõistlustel  hõbemedali, kaotades finaalis Hebert Conceiçãole (Brasiilia).

Ta võitis kuldmedali ning tuli maailmameistriks keskkaalus (kuni 75kg) 19. maailmameistrivõistlustel (Hamburg, 2017).

Ta võitis keskkaalus (kuni 75 kg) 42. Euroopa meistrivõistlustel (Harkiv, 2017) kuldmedali ning tuli Euroopa meistriks.

## Viited

## Välislingid
*Oleksandr Hõžnjak Ukraina Poksiliidu kodulehel. Ukraina keeles
*Olympedia
Tori Bowie

**Frentorish Bowie** (27. august 1990 – 3. mai 2023) oli USA kergejõustiklane, olümpiavõitja ja kahekordne maailmameister.

Ta tegi rahvusvaheliste tiitlivõistluste debüüdi 2014. aasta sisemaailmameistrivõistlustel Sopotis, kui osales kaugushüppes ning sai kvalifikatsioonis tulemusega 6.12 viimase, 13. koha.

2015. aasta maailmameistrivõistlustel Pekingis osales ta 100 meetri jooksus ja võitis Shelly-Ann Fraser-Pryce'i ja Dafne Schippersi järel pronksmedali.

2016. aasta suveolümpiamängudel Rio de Janeiros võitis Bowie hõbemedali 100 meetri jooksus, pronksmedali 200 meetri jooksus ja tuli 4×100 m teatejooksus USA naiskonnaga olümpiavõitjaks.

2017. aasta maailmameistrivõistlustel Londonis tuli ta 100 meetri jooksus ajaga 10.85 Marie-Josée Ta Lou ja Dafne Schippersi ees maailmameistriks. Teise kuldmedali võitis ta USA naiskonna koosseisus 4×100 m teatejooksus. 

2019. aasta maailmameistrivõistlustel Dohas Bowie 100 meetri jooksu poolfinaalis starti ei tulnud. Ta osales ka kaugushüppes ning sai tulemusega 6.81 4. koha.

## Isiklikud rekordid
;Väljas

;Sees

Allikas: Rahvusvaheline Kergejõustikuliit

## Viited

## Välislingid

*
Arleigh Burke-klassi hävitaja

**Arleigh Burke-klassi hävitaja** on USA mereväele valmistatud hävitaja. On kasutusel.

## Kirjeldus
Esimene selle klassi hävitaja võeti teenistusse 1991. aastal ja kokku on plaanitud valmistada 90 selle klassi laeva, mis on neljas erinevas modifikaitsioonis (inglise k: Flight). 

Hävitaja maksimaalne pikkus on 155,4 m, maksimaalne veeväljasurve 9700 t ja kiirus kuni 30 sõlme. Sõidukaugus on u 4400 meremiili. Meeskonna koosseisus on kuni 323 liiget.

Relvastusest on laeval sõltuvalt modifikatsioonist 90-96 rakettide püststardiseadet, 1x 127mm poolautuomaatkahur, 1x (või 2x) 20mm 6-raudne automaatkahur, 2x 25mm automaatkahurit, 2x 3-324mm torpeedoaparaati. Lisaks sonarid, mitmesugused peibutiste laskeseadmed, elektroonilise võitluse seadmed ja radarid.

## Välislingid
* Globalsecurity.org
* Naval-technology.com
Nikolai Dostal

**Nikolai Nikolajevitš Dostal** (vene keeles Николай Николаевич Досталь; 21. mai 1946 Moskva – 18. jaanuar 2023) oli pärsia juurtega Venemaa filmirežissöör ja stsenarist.

Dostal lõpetas 1970. aastal Lomonossovi Moskva Riikliku Ülikooli žurnalistikateaduskonna ja 1972. aastal Kõrgemad Stsenaristide ja Režissööride Kursused (Giorgi Danelia meistrikursus).

Dostali esimene täispikk mängufilm valmis 1985. aastal; tema tuntuim film on 1990. aastal linastunud "Oblako-rai". 2005. aastal valmis selle järjefilm "Kolja – perekati pole".

## Tunnustus
*1991 – Locarno filmifestivali Hõbedane Leopard ("Oblako-rai")
*1991 – Locarno filmifestivali FIPRESCI auhind ("Oblako-rai")
*1997 – Venemaa Föderatsiooni teeneline kunstitegelane
*2008 – Venemaa Föderatsiooni rahvakunstnik
*2009 – Moskva filmifestivali peaauhind ("Petja po doroge v Tsarstvije Nebesnoje")
*2012 – Nika eriauhind ("Raskol")
*2016 – Moskva filmifestivali eriauhind ("Monahh i bess")

## Filme
*1987 – "Šura i Prosvirnjak"
*1990 – "Oblako-rai"
*1995 – "Melki bess"
*2005 – "Kolja – perekati pole"
*2009 – "Petja po doroge v Tsarstvije Nebesnoje"
*2011 – "Raskol"
*2016 – "Monahh i bess"

## Välislingid
*
Ukko-Pekka Luukkonen

**Ukko-Pekka Luukkonen** (sündinud 9. märtsil 1999 Espoos) on Soome jäähokimängija, kes mängib väravavahina NHL-i klubis Buffalo Sabres.

Ta alustas klubikarjääri Soome klubis HPK, mille meeskonnas debüteeris ta Soome kõrgliigas hooajal 2017/18.

2017. aastal valis Buffalo Sabres ta NHL-i ''draft''is 54. valikuna. 2018. aastal siirdus Luukkonen Põhja-Ameerikasse ja mängis ühe hooaja noorteliiga Ontario Hockey League'i (OHL) klubis Sudbury Wolves. OHL-is mängides pälvis ta liiga hooaja parima väravavahi auhinna ja hooaja parimale mängijale antava Red Tilson Trophy. Sabresiga sõlmis ta lepingu 2018. aasta juunis ning mängis hooajal 2018/19 ühe korra American Hockey League'is (AHL) Sabresi tütarklubis Rochester Americans. Hooajal 2019/20 mängis ta Rochester Americansile lisaks ECHL-i klubis Cincinnati Cyclones.

Hooaja 2020/21 esimeses pooles mängis ta Soome kõrgliigaklubis TPS. NHL-is debüteeris Luukkonen 23. aprillil 2021 mängus Boston Bruinsi vastu, keda võideti 6:4.

## Viited

## Välislingid
* Ukko-Pekka Luukkonen NHL.com lehel
* Ukko-Pekka Luukkonen hockeydb.com lehel
Douvrin

**Douvrin** (lääneflaami: *Doverin*) on vald Põhja-Prantsusmaal Pas-de-Calais' departemangus.

Endine söekaevanduslinn asub u 16 km Béthune'ist idas ja 24 km Lille'ist edelas, teede D165, D163 ja N47 ristumiskoha ümbruses. 1960. aastate keskpaigast asendavad söekaevandamist põllumajandus ja kergetööstus.

## Ajalugu

11. sajandil on linna mainitud erinevate (tuntud) nimekujudega: Doverin (1098), Dovring (1120), Dovrin (1149), Dovrign (1218), Douvringnum (1229), Douvrin (15. sajandil) ja ka Douvrain (1652).

Esimeses maailmasõjas sai linn suuri purustusi.

Söekaevandamine oli seal peamine elatusallikas sadakond aastat, 19. sajandi keskpaigast kuni 1960. aastateni, mil varud muutusid ebaökonoomseks. 1969. aastast on PSA grupi osa Française de Mécanique tootnud automootoreid tehases valla põhjaosas. Seal töötab üle 3400 inimese ja toodetakse 7000 mootorit nädalas.

## Vaatamisväärsused

* Sacre-Coeuri kirik, pärast Esimest maailmasõda koos enamusega linnast uuesti üles ehitatud.

## Vaata ka

* Pas-de-Calais' departemangu haldusüksuste loend

## Viited
Argentina Menis

**Argentina Menis** (19. juuli 1948 Craiova – 3. märts 2023) oli rumeenia kettaheitja.

Esimest korda rahvusvahelistel tiitlivõistlustel täiskasvanute arvestuses, tegi ta kaasa 1971. aasta Euroopa meistrivõistlustel Helsingis, kus ta tulemusega 59.04 sai neljanda koha.

Argentina Menis võitis hõbemedali Müncheni olümpiamängudel ja hõbemedali 1974. aasta Euroopa meistrivõistlustel Roomas. Mõlema võistluse kullad võitis Nõukogude Liidu kettaheitja Faina Melnik. Montréali olümpiamängudel 1976 sai ta kuuenda koha.

Tema isiklik rekord kettaheites oli **67.96** (1976).

Septembris 1972 püstitas Argentina Menis kettaheite maailmarekordi 67.32. Selle ületas kaheksa kuud hiljem Faina Melnik tulemusega 67.44.

## Viited

## Välislingid
* 
*
Drouvin-le-Marais

**Drouvin-le-Marais** on vald Põhja-Prantsusmaal Pas-de-Calais' departemangus.

Põllumajandusküla asub u. 4,8 km Béthune'ist lõunas ja 45 km Lille'ist edelas, teede D171 ja D72 ristumiskoha ümbruses.

## Vaatamisväärsused

* St. Pierre'i kirik, pärineb 19. sajandist.

## Vaata ka

* Pas-de-Calais' departemangu haldusüksuste loend

## Viited
Eivind Henriksen

**Eivind Prestegård Henriksen** (sündinud 14. septembril 1990 Oslos) on Norra vasaraheitja.

Ta heitis 2011. aastal Halles Norra rekordi 74.59, millega alistas 1980. aastast Richard Olsenile kuulunud varasema rekordi 13 sentimeetriga.

Ta tegi täiskasvanute tiitlivõistluste debüüdi 2012. aasta suveolümpiamängudel Londonis, kui sai 13. koha, jäädes 8 sentimeetriga finaalist välja.

2018. aasta Euroopa meistrivõistlustel Berliinis heitis ta finaalis Norra rekordi 76.86 ja sai 5. koha.

2019. aasta maailmameistrivõistlustel Dohas oli ta 77.38-ga kuues.

2021. aastal toimunud Tokyo olümpiamängudel parandas Henriksen neljal korral Norra rekordit ning võitis tulemusega 81.58 Wojciech Nowicki järel hõbemedali.

2022. aasta maailmameistrivõistlustel Eugene’is 2022 võitis ta Poola vasaraheitjate Paweł Fajdeki ja Wojciech Nowicki järel pronksmedali tulemusega 80.87. Euroopa meistrivõistlustel Münchenis võitis ta pronksmedali Nowicki ja ungarlase Bence Halászi järel.

2023. aasta maailmameistrivõistlustel Budapestis sai Henriksen tulemusega 77.06 7. koha.

2024. aasta Euroopa meistrivõistlustel Roomas sai Henriksen tulemusega 76.51 7. koha. 2024. aasta suveolümpiamängudel Pariisis oli ta 79.18-ga neljas.

## Viited

## Välislingid

*
Juri Mamin

**Juri Borissovitš Mamin** (vene keeles Юрий Борисович Мамин; sündinud 8. mail 1946 Leningradis) on vene filmirežissöör ja stsenarist.

Mamin lõpetas 1969. aastal Leningradi Riikliku Teatri-, Muusika- ja Filminstituudi dramaatikateaduskonna režii osakonna. Alates 1976. aastast töötas ta filmistuudios Lenfilm režissööri assistendi ja teise režissöörina. 1982. aastal lõpetas ta Kõrgemad Stsenaristide ja Režissööride Kursused (Eldar Rjazanovi meistrikursus). 

Mamini esimene täispikk mängufilm valmis 1988. aastal; tema tuntuim film on 1993. aastal linastunud "Aken Pariisi" (Mamin oli selle režissöör, kaasstsenarist ja kõrvalosatäitja). 

2019. aastal Mamin emigreerus Ameerika Ühendriikidesse.

## Tunnustus
*1993 – filmifestvali Kinošokk auhind parima režii kategoorias ("Aken Pariisi")
*1994 – Berliini filmifestivalil ajalehe Junge Welt auhind ("Aken Pariisi")
*1994 – Nika nominatsioon parima režissööri kategoorias ("Aken Pariisi")
*1994 – Nika nominatsioon parima stsenaariumi kategoorias ("Aken Pariisi")
*1997 – Venemaa Föderatsiooni teeneline kunstitegelane

## Filme
*1986 – "Prazdnik Neptuna"
*1988 – "Fontan"
*1990 – "Bakenbardõ"
*1993 – "Aken Pariisi"
*1998 – "Gorko!"
*2008 – "Ne dumai pro belõhh obezjan"

## Välislingid

*
Ecquedecques

**Ecquedecques** (lääneflaami: *Eskeldeke*) on vald Põhja-Prantsusmaal Pas-de-Calais' departemangus.

Põllumajandusküla asub umbes 14 km Béthune'ist edelas ja 48 km Lille'ist edelas, teede D185 ja D185E ristumiskoha ümbruses. Autoroute A26 möödub lähedalt.

## Vaatamisväärsused

* St. Omeri kirik, pärineb 15. sajandist.

## Vaata ka

* Pas-de-Calais' departemangu haldusüksuste loend

## Viited
Heli normaliseerimine

**Heli normaliseerimine** on helisignaali amplituudi soovitud väärtusele viimine. Seda kasutatakse sageli laulude helitaseme reguleerimiseks albumites. Heli normaliseerimine on üks vanimaid siiamaani kasutuses olevaid heli manipuleerimismeetodeid.

Heli normaliseerimisel on kaks põhitüüpi, tipu normaliseerimine ja valjuduse normaliseerimine. Neile lisaks on veel RMS helitaseme normaliseerimine 

## Tipu normaliseerimine (''Peak normalization'')
Tipu normaliseerimine on iga helisignaali nullist erineva punkti mingi teatud arvu jagu muutmine, kas üles või alla. Tavaliselt normaliseeritakse helisignaal 0 dBFS-ni. Tipu normaliseerimist võib võrrelda helitaseme muutmisega keerates volüüminuppu, kus volüüminupu väärtus on võimsustegur. 

Selleks, et saada võimsustegur, millega korrutada helisignaali punkte, ning et saavutada normaliseering 0 dBFS, peab leidma signaali absoluutväärtuselt kõrgeima tipu ehk kõige valjema punkti väärtuse ja jagama maksimaalse võimaliku väärtuse leitud tipu väärtusega.

## Valjuduse normaliseerimine (''Loudness normalization'')
Valjuduse normaliseerimine on tipu normaliseerimisega võrreldes keerulisem, kuna arvestatakse ka inimkõrva kuulmise eripäraga. Näiteks, pidevad pikad toonid koosmängitud sama valjudustaset omavate hetkeliste lühemate toonidega kõlavad inimkõrvale erinevate valjudusastmetega kuigi tegelikult see signaali nähes nii ei ole. Täpselt selliste eripäradega peabki valjuduse normaliseerimisel arvestama. Mõned inimesed usuvad, et valjem muusika kõlab paremini, mis alustas trendi, kus muusikud, proovisid oma laule võimalikult valjuks muuta. Õnneks selle suures osas lõpetas valjuduse normaliseerimise kasutamine, mis sundis kõik laulud enamvähem ühele helitasemele. 

Valjuduse normaliseerimist mõõdetakse LUFS-ides, mis on helistandardid meediateenustel nagu raadio, televisioon ja filmid.

## RMS helitaseme normaliseerimine (''RMS volume detection'')
RMS helitaseme normaliseerimine on sarnane valjuduse normaliseerimisele, aga ta ei arvesta inimkuulmise eripäradega täpselt nagu tipu normaliseerimine. See erineb tipu normaliseerimisest kuna RMS helitaseme normaliseerimine võetakse kogu helisignaali keskmine valjudus, mitte valjem punkt ehk tipp. 

## Soovitused ja nipid efektiivselt heli normaliseerida
Heli normaliseerimine peaks olema helitöötluse korral üks viimaseid etappe, kuna normaliseeritud helisignaali ei anna eriti töödelda, sest see on juba täpselt seal piirides, kus soovitud oli.

Heli normaliseerimise tegemine läbi digitaalsete helitöötlus tarkvarade on samuti ohtlik, kuna tihti kirjutatakse algfail normaliseeritud failiga üle ja tagurpidi normaliseerides algfaili tagasi ei saa. 

## Viited
Motšola

**Motšola** (ukraina keeles *Мочола*, ungari keeles *Macsola*) on küla Ukrainas Taga-Karpaadi oblastis Berehove rajoonis Velika Bõihani vallas. Motšola asub Ungari piirist umbes kahe ja poole kilomeetri kaugusel, Berehovest ligi viis kilomeetrit lõunas.

Küla on esmamainitud 1327. aastal.

Ukraina 2001. aasta rahvaloenduse andmetel pidas 80,15% Motšola elanikest emakeeleks ungari keelt.

## Viited
2022. aasta rannavõrkpalli maailmameistrivõistlused

**2022. aasta rannavõrkpalli maailmameistrivõistlused** toimusid 10.–19. juunil 2022 Roomas, Itaalias. Tegemist oli kolmeteistkümnendate ametlike rannavõrkpalli maailmameistrivõistlustega. Võistlustelt jäid eemale poliitilistel põhjustel Venemaa ja Valgevene sportlased ja taustajõud.

Eestit esindasid meeste turniiril Kusti Nõlvak ja Mart Tiisaar, kes jäid jagama viiendat kohta, mis tähendas ka seni Eesti parima tulemuse kordamist rannavõrkpalli maailmameistrivõistlustel.

## Ajakava

## Medalialad
### Medalitabel riigiti

### Medalivõitjad

## Viited


## Välislingid
* Koduleht FIVB
Elena Taloș

**Elena Andreea Taloș** (sünninimi **Elena Andreea Panțuroiu**; sündinud 24. veebruaril 1995 Câmpulungis) on rumeenia kergejõustiklane. Tema põhialaks on kolmikhüpe, aga ta tegeleb ka kaugushüppe ja mitmevõistlusega.

## Isiklikud rekordid
;Väljas

;Sees

Allikas: IAAF

## Välislingid
* 
*
Šalankõ

**Šalankõ** ehk **Salánk** (ukraina keeles *Шаланки*, ungari keeles *Salánk*) on küla Ukrainas Taga-Karpaadi oblastis Berehove rajoonis Võloki vallas. Šalankõ asub Ungari piirist 13 km kaugusel, Berehovest ligikaudu 18 km idas.

Küla on esmamainitud 1332. aastal.

Ukraina 2001. aasta rahvaloenduse andmetel pidas 89,61% Šalankõ elanikest emakeeleks ungari keelt.

## Viited
EfTEN Capital

**EfTEN Capital** on ärikinnisvarasse investeeriv fondivalitseja, mis asutati 2008. aastal. See on oma tegevusvaldkonnas Baltimaade suurim ettevõte.

Ettevõtte tegevjuht on Viljar Arakas.

## EfTEN Real Estate Fund III

EfTEN Real Estate Fund III AS on 2015. aastal asutatud investeerimisfond, mis teeb investeeringuid rahavoogu tootvasse ärikinnisvarasse Balti riikides. Fond on peamiselt suunatud jaeinvestoritele. 
Fondil on käesoleval ajal kaheksa tütarettevõtjat, kelle kaudu omab fond oma kinnisvarainvesteeringuid Eestis, Lätis ja Leedus.
Fondivalitseja on EfTEN Capital.

Fondi portfelli kuuluvad Eestis näiteks:
* Pirita Pansionaat,
* ABC Motors AS hoone,
* Tähesaju Hortes,
* HORTES aianduskeskuse hoone Laagris,
* Laagri Selveri hoone,
* DSV logistikakeskuse lao- ja tootmishoone, 
* UKU Keskus Viljandis.

Alates 2017. aastast kaubeldakse EfTEN Real Estate Fund III aktsiatega Tallinna börsil.

## Viited

## Välislingid
* Koduleht
2005. aasta rannavõrkpalli maailmameistrivõistlused

**2005. aasta rannavõrkpalli maailmameistrivõistlused** toimusid 21.–26. juunil 2005 Berliinis, Saksamaal. Tegemist oli viiendate ametlike rannavõrkpalli maailmameistrivõistlustega.

Eestit esindasid meeste turniiril Kristjan Kais ja Rivo Vesik, kes saavutasid oma parima tulemuse turniiril ning jäid jagama 5.–6. kohta.

## Medalialad
### Medalitabel riigiti

### Medalivõitjad

## Viited


## Välislingid
* Tulemused BVB Info
Lieto

**Lieto** (rootsi keeles *Lundo*) on linn Soomes Päris-Soome maakonnas.

Omavalitsusüksuse pindala on 303 km², millest 2 km² moodustab vesi.

Naabervallad on Pöytyä vald, Marttila vald, Paimio linn, Kaarina linn, Turu linn ja Aura vald.

Lietos tegutseb LEK ehk *[[Liedon Eränkävijät]]*, mis on üks Soome suurimaid skaudirühmi.

Linnas asub keskaegne kivikirik, mis ehitati 1500. aasta paiku.

2015. aastal liideti Lietoga Tarvasjoki vald.

2022. aasta juulis sai Lieto linnaõigused.


Fail:Lieto keskusta-1.jpg|Lieto kesklinn
Fail:Loukinaisten koulu Lieto Finland.jpg|Loukinaineni linnaosa algkool
Fail:Lieto's Church.jpg|Lieto kirik
Fail:Liedon Vanhalinnan päärakennus luoteesta.jpg|Lieto mõis, kus tegutseb praegu muuseum
Eesti ratsarügement

**Eesti ratsarügement**, õigemini **Eesti värvatud ratsarügement** (rootsi keeles *Estniska värfvade kavalleriregement*) oli 1697. aastal formeeritud üksus, mis osales Rootsi poolel peamiselt Põhjasõjas kuni 1710. aastani.

## Ajalugu
### Formeerimine
Eesti ratsarügement formeeriti 1697. aastal peamiselt kohaliku aadli poolt Eestimaal. Selle esimeseks ülemaks sai Magnus Johan von Tiesenhausen.

### Koosseis
Põhjasõja alguseks koosnes rügement neljast kompaniist, millest kaks paiknesid Riias ja kaks Narvas. 1702. aastaks oli väeosas kokku 400 meest. 1706. aastal värvati üksusesse 327 ja 1708. aastal 390 meest.

### Tegevus Põhjasõja ajal
Ooberstleitnant Ernst Carl von Glasenappi juhatuse all osales rügement Lybeckeri Ingerimaa sõjakäigul ning ka Eesti alal toimunud sõjategevuses. Pärast 1708. aastat jagati ratsarügemendi üksused teistesse väeosadesse laiali, arvatavasti Brakeli tragunirügementi. Ernst Carl von Glasenapp lahkus üksuse ülema kohalt 1710. aastal.

## Rügemendi ülemad

## Viited

## Kirjandus
*Nordesvan, Carl Otto. *Svenska arméns regementen 1700−1718*. Lund: Berglinska boktryckeriet, 1920. Lk 11 http://runeberg.org/nosvarme/0016.html.
Essars

**Essars** on vald Põhja-Prantsusmaal Pas-de-Calais' departemangus.

Põllumajandus- ja laevaehitusküla on Béthune'i kirdepoolne agul ja asub 32 km Lille'ist edelas, teede D171 ja D945 ristumiskoha ümbruses. *Canal d’Aire* ja Lawe jõgi eraldavad valda Béthune'ist.

## Vaatamisväärsused

* St. Jacques'i kirik, pärineb 20. sajandist.

## Vaata ka

* Pas-de-Calais' departemangu haldusüksuste loend

## Viited
Luoto vald

**Luoto** (rootsi keeles *Larsmo*) on vald Soomes Pohjanmaa maakonnas.

Valla pindala on 177 km², millest 34 km² moodustab vesi.

Naabervallad on Kokkola linn, Kronoby vald, Pedersöre vald ja Jakobstadi linn.

Luoto vald koosneb umbes 360 saarest ja mitmetest skääridest. Rannajoone pikkus on umbes 500 kilomeetrit.

Vallas asub Larsmo järv (*Larsmosjön*), mis on Soome suurim tehislik mageveejärv.

Vald on enamuses rootsikeelne. 2014. aastani oli rootsi keel Luoto valla ainus ametlik keel.

1995. aastal loobus Luoto viimase vallana Soomes ja kogu Euroopa Liidus lahja alkoholi müügikeelust poodides.


Fail:Luoto library 20190606.jpg|Luoto raamatukogu
Fail:Luoto Church 20190606.jpg|Luoto kirik


## Viited
Estrée-Blanche

**Estrée-Blanche** (lääneflaami: *Strate*) on vald Põhja-Prantsusmaal Pas-de-Calais' departemangus.

Põllumajandusküla asub u. 19 km Béthune'ist loodes ja 48 km Lille'ist läänes, teede D341, D186 ja D159 ristumiskoha ümbruses. Väikesed jõed Surgeon ja Laquette ühinevad vallas.

Estrée-Blanche asub Nord-Pas-de-Calais' söekaevanduspiirkonna äärmises servas. Osa selle pindalast kuulus kaevandusettevõttele, mis lõpetas tegevuse 1960. aastatel. Sellest ajastust on jäänud vaid mõned tüüpilised kaevurite majad.

See on üks paljudest küladest Põhja-Prantsusmaal, mis kannab nime *Estrées*. Nime etümoloogia pärineb *stratast*, sõnast Rooma kiviteede kohta piirkonnas (millest mõned muutusid tänapäevasteks maanteedeks). Siit tuleneb *Estreti*, *küla tee ääres*, millest tekkis *Estrées*.

## Ajalugu

India ratsavägi asus Esimese maailmasõja ajal Estrée-Blanche'is.

## Vaatamisväärsused

* St. Vaasti kirik, pärineb 16. sajandist.
* 15. sajandi Créminili loss, ehitatud Le May perekonna poolt 1443. aastal.


Pilt:creminil.jpg|Loss vaadatuna läänest
Pilt:criminil1.jpg|Tagumine hoov
Pilt:creminil2.jpg|Tornid ja tõstesild
Pilt:creminil3.jpg|Lossi sissepääs


## Vaata ka

* Pas-de-Calais' departemangu haldusüksuste loend

## Viited
Laquette

**Laquette** on jõgi Põhja-Prantsusmaal, Lysi parempoolne lisajõgi. See on 23 km pikk. See suubub Lysi Aire-sur-la-Lysi juures.
Perehrestja

**Perehrestja** (ukraina keeles *Перехрестя*, ungari keeles *Tiszakeresztúr*) on küla Ukrainas Taga-Karpaadi oblastis Berehove rajoonis Võloki vallas. Perehrestja asub Ungari piirist ligikaudu kahe kilomeetri kaugusel, Võnohradivist 14 km läänes ja Berehovest 16 km kagus.

Küla on esmamainitud 1181. aastal. Praeguse ukrainakeelse ametliku nime Perehrestja sai küla 1946. aastal.

Ukraina 2001. aasta rahvaloenduse andmetel pidas 74,22% Perehrestja elanikest emakeeleks ungari keelt.

## Viited
Igor Moissejev

**Igor Aleksandrovitš Moissejev** (vene keeles Игорь Александрович Моисеев; 21. jaanuar (vkj 8. jaanuar) 1906 Kiiev, Kiievi kubermang – 2. november 2007 Moskva) oli prantsuse ja rumeenia juurtega Nõukogude Liidu ja Venemaa balletitantsija, koreograaf ja rahvatantsuansambli juht. Elas 101-aastaseks.

## Loomekarjäär
Igor Moissejev lõpetas 1924. aastal Moskvas Suure Teatri Balletikooli. Aastatel 1924–1939 oli ta Moskva Suure Teatri balletiartist (solist alates 1931. aastast). Ballettmeistrina tegutses alates 1931. aastast. 1930 aastatel oli ka Moskvas Punasel väljakul korraldatud kehakultuurlaste paraadide lavastajaid. 

1937. aastal lõi Moissejev valitsuse heakskiidul riigis esimese professionaalse rahvatantsuansambli (tänapäeval Igor Moissejevi Riiklik Akadeemiline Rahvatantsuansambel) ja oli selle eesotsas kunstiline juhina kuni oma elu lõpuni.

## Tunnustus
*1942 – Vene NFSV teeneline kunstnik
*1944 – Vene NFSV rahvakunstnik
*1950 – Moldaavia NSV teeneline kunstnik
*1953 – NSV Liidu rahvakunstnik
*1976 – Kirgiisi NSV teeneline kunstnik
*1976 – sotsialistliku töö kangelane
*1999 – Ukraina orden Teenete eest, 3 järk
*2006 – Vürst Jaroslav Targa V järgu orden

## Välislingid
Dragomirești

**Dragomirești** (ungari keeles *Dragomérfalva*, saksa keeles *Dragomir*) on linn Rumeenias Maramureși maakonnas. Dragomirești asub ajaloolises Marmaatia piirkonnas Iza jõe ääres.

Dragomireștit on esmamainitud 1373. aastal. Linnaõigused sai Dragomirești 8. juulil 2004.

Rumeenia 2011. aasta rahvaloenduse andmetel oli Dragomirești elanikest rumeenlasi 97,38% ja teistest rahvustest inimesi 0,46%. Rahvus oli teadmata 2,14%-l inimestest.

Dragomireștis on sündinud Ungari rahandusminister aastatel 1924–1928 János Bud (1880–1950).

## Viited
MacKenzie Weegar

**MacKenzie Weegar** (sündinud 7. jaanuaril 1994 Ottawas) on Kanada jäähokimängija, kes mängib kaitsjana NHL-i klubis Calgary Flames.

Aastatel 2012–2014 mängis ta Quebec Major Junior Hockey League'i klubis Halifax Mooseheads. 2013. aastal võitis ta klubiga Memorial Cup'i.

2013. aastal valis Florida Panthers ta NHL-i ''draft''is 206. valikuna. Panthersiga sõlmis ta lepingu 2014. aasta mais. Aastatel 2014–2017 mängis ta Pantersi tütarklubides American Hockey League'is (AHL) ja ECHL-is. 2017. aastal osales ta AHL-i tähtede mängul.

NHL-is debüteeris Weegar 3. aprillil 2017 mängus Montreal Canadiensi vastu. Panthersi põhikoosseisus mängis Weegar alates hooajast 2017/18. Esimese värava lõi ta liigas 20. detsembril 2017 mängus Pittsburgh Penguinsi vastu. 

2022. aasta juulis kaubeldi Weegar suurema tehingu raames Panthersist Calgary Flamesi.

## Viited

## Välislingid
* MacKenzie Weegar NHL.com lehel
* MacKenzie Weegar hockeydb.com lehel
AC Oulu

**AC Oulu (ACO)** on Soome jalgpalliklubi, mis tegutseb Oulus. See mängib Soome kõrgliigas Veikkausliiga.

## Viited

## Välislingid
*Klubi koduleht
*AC Oulu Veikkausliiga kodulehel
Zapson

**Zapson** (ukraina keeles *Запсонь*, ungari keeles *Zápszony*) on küla Ukrainas Taga-Karpaadi oblastis Berehove rajoonis Kossoni vallas. Zapson asub Ungari piirist ligikaudu kolme kilomeetri kaugusel, Berehovest umbes 15 km loodes.

Küla on esmamainitud 1271. aastal.

Aastatel 1946–1991 oli küla nimi **Zastavne**.

Ukraina 2001. aasta rahvaloenduse andmetel pidas 94,27% Zapsoni elanikest emakeeleks ungari keelt.

## Viited
Laplace'i pöördteisendus

Laplace'i pöördteisendus on integraalteisendus, mis teisendab kompleksmuutuja funktsiooni F(s), kus kompleksarv s = \sigma + j \omega (kompleks sagedusdomeen ehk **s-domeen**), tagasi reaalmuutuja funktsiooniks f(t), kus t \in [0; \infin] (ajadomeen). Kuna Laplace'i teisendus on üheselt määratav teisendus, siis on võimalik näidata, et selle pöördteisendus on samuti üheselt määratav:

f(t)= \mathcal{L}^{-1} \{ F(s)\} \Longleftrightarrow \mathcal{L} \{ f(t)\}= F(s)

## Bromwichi integraal
Laplace'i pöördteisenduse leidmiseks on mitmeid võimalusi, kus igaühel on omad eelised, aga kõige laialdasema rakendusega on **Bromwichi integral** (Mellini inverteeritud integral või Fourier-Mellini integral), mis tuletatakse Fourier' teisenduse juba teadaoleva pöördseose vaatlemisel: 
\mathcal{L}^{-1} \{ F(s)\} = f(t) = \frac{1}{2 \pi i} \int_{\sigma- i \omega}^{\sigma + i \omega} e^{s t} F(s) \, ds,

kus \mathcal{L}^{-1} tähistab Laplace'i pöördteisendust ja integreerimine toimub vertikaalsel joonel \mathfrak{R}(s)= \sigma komplekstasandil nii, et \sigma väärtus oleks suurem (ehk vasakul) kõikidest F(s) pooluste reaalarvulisest osadest.

Praktikas on Laplace'i pöördteisenduse tegemine tüüpiliselt mugavam, kui esmane F(s) funktsioon teha osadeks vastavalt tabelitest leitavatele esitusvormidele ning pöördteisendus kirjutada lihtsalt ümber tabeli vastete järgi (*[https://www.math.purdue.edu/~caiz/MA527-cai/lectures/Table%20of%20Laplace%20Transforms.pdf lookup table]*).

## Omadused
Olgu meil funktsioonid G(s)
 ja P(s)
, millel leiduvad vastavad Laplace'i pöördteisendused g(t)
 ja p(t)
. Teisenduse

**1. Aditiivsus (summa või vahe)**

\mathcal{L}^{-1} \{ G(s) \pm P(s)\} = \mathcal{L}^{-1} \{G(s)\} \pm \mathcal{L}^{-1} \{P(s)\}

Laplace'i pöördteisendus kahe funktsiooni summast on võrdne nende üksikute funktsioonide Laplace'i pöördteisenduste summaga.

**2. Homogeensus (konstandiga korrutamine)**

\mathcal{L}^{-1} \{ a\cdot G(s)\} = a \cdot\mathcal{L}^{-1} \{G(s)\},

kus a on konstant.

**3. Esimene teoreem sageduse nihutamise kohta**

\mathcal{L}^{-1} \{G(s - a)\} = e^{a t} G(t)

**4. Teine teoreem sageduse nihutamise kohta**

\mathcal{L}^{-1} \{e^{-s T} G(s)\} = G(t - T) \cdot u(t - T),


kus u(t) on ühikastme funktsioon.

Kui Laplace' pöördteisenduses esineb e^{-s T} komponent, siis on see võimalik teisenduse lõpus asendada astmefunktsiooniga. Nimelt tehes Laplace' pöördteisenduse nii, et ignoreerides e^{-s T} komponenti ja lõpptulemuses t asendada (t - T) ning juurde lisada korrutiseks ühiksastme funktsioon, saamegi korrektse Laplace' pöördteisenduse kogu funktsiooni kohta.

## Vaata ka

* Laplace'i teisendus

## Viited


## Välislingid
* Laplace' pöördteisenduse kalkulaator
* Laplace' pöördteisenduse vastete tabel
* Inverse Laplace transform - Wikipedia
Davõdiv

**Davõdiv** (ukraina keeles *Давидів*, poola keeles *Dawidów*) on küla Ukrainas Lvivi oblastis Lvivi rajoonis, Davõdivi valla halduskeskus. Davõdiv asub Lvivi kesklinnast ligikaudu 13 km lõunakagus.

Küla on esmamainitud 1386. aastal.

Davõdivis on üles kasvanud poola luuletaja ja publitsist Kornel Ujejski (1823–1897).

## Viited
Kuulamispartituur

**Kuulamispartituur** (saksa keeles *Hörpartitur*) on muusikas kõla põhjal loodud, tavaliselt graafilist notatsiooni kasutav transkriptsioon, mis võimaldab muusikalisi struktuure visualiseerimise kaudu paremini analüüsida. 

Kuulamispartituure hakati looma peamiselt elektroakustilise muusika jaoks. Näiteks Rainer Wehinger lõi 1970. aastal kuulmispartituuri György Ligeti elektroakustilisele teosele "Artikulation" (1958). Tuntud on ka Karlheinz Stockhauseni "Studie II" jaoks hiljem loodud analüütiline kuulamispartituur, mille piisav täpsusaste võimaldab teost uuesti reprodutseerida. 

Tänapäeval on kuulamispartituur levinud ka laivelektrooniliste heliteoste elektroonikapartii kirjapanemisel. 

## Välislingid
* Julia H. Schröder. Grafische Notation und musikalische Grafik, Hörpartituren